Επίδραση Πέντε (5) Διαφορετικών Ρητινών Μελαμίνης – Ουρίας Φορμαλδεΰδης (MUF), στην Αντοχή Συγκόλλησης Επικολλητής Ξυλείας Ελάτης Τριών Στρώσεων
Creators: name: Ψωνοπούλου, Αικατερίνη Αλεξάνδρα Παναγιώτη
Publisher: name: Aristotle University of Thessaloniki
Year: 2022
Subjects: Επικολλητή Ξυλεία
Μελαμίνη – Ουρία Φορμαλδεΰδη (MUF)
Τεστ Αποκόλλησης
Glued Laminated Timber
Melamine – Urea Formaldehyde (MUF)
Delamination Test

description: Τα πρόσφατα αιτήματα της αγοράς που αποσκοπούν σε βιώσιμες κατασκευές οδήγησαν στην ανακάλυψη νέων, φιλικών προς το περιβάλλον ρητινών, ώστε να χρησιμοποιηθούν στην παραγωγή ξύλινων δομικών κατασκευών. Μια τέτοια κατασκευή είναι η παραγωγή ευθείας επικολλητής ξυλείας που χρησιμοποιείται ευρέως στις δομικές κατασκευές. Ωστόσο, η αποκόλληση στις γραμμές κόλλας που τη συνθέτουν είναι βασικός παράγοντας που πρέπει να λαμβάνεται υπόψη κατά την παραγωγή και αξιολόγηση της επικολλητής ξυλείας. Σκοπός της μελέτης ήταν η αξιολόγηση της αντοχής στην αποκόλληση, επικολλητής ξυλείας τριών στρώσεων, από ξύλο ελάτης (Abies ssp.) με την εφαρμογή 5 διαφορετικών, ως προς τα συστατικά τους, ρητινών βασισμένων στην Μελαμίνη – Ουρία Φορμαλδεΰδη (MUF). Τα πειράματα για τον έλεγχο της αποκόλλησης έγιναν με βάση το ευρωπαϊκό πρότυπο EN 391:2002 με τη μέθοδο Β. Δυο ακόμη παράμετροι των πειραμάτων ήταν οι διαφορετικές αναλογίες μειγμάτων σκληρυντή:κόλλας που χρησιμοποιήθηκαν, αλλά και η διαφορετική ποσότητα της κόλλας που εφαρμόσθηκε σε δύο από τα τέσσερα πειράματα που έγιναν συνολικά. Στην εφαρμογή σωστής ποσότητας κόλλας σύμφωνα με το διεθνές πρότυπο ISO 12578:2008 έγιναν δύο πειράματα με αναλογία μείγματος σκληρυντή:κόλλας 1:4 και 1:5 αντίστοιχα. Όταν εφαρμόστηκε τετραπλάσια ποσότητα κόλλας, από εκείνη που ορίζει το πρότυπο, έγιναν ακόμα δύο πειράματα αυτή τη φορά με αναλογίες 1:4 και 1:1 αντίστοιχα. Τα αποτελέσματα των πειραμάτων έδειξαν ότι οι κόλλες 1 και 5 είναι ακατάλληλες για χρήση, οι κόλλες 2 και 4 χρειάζονται περαιτέρω επεξεργασία καθώς και οι δύο πέτυχαν κατά 50% στα τέσσερα πειράματα, ενώ μόνο η κόλλα 3 συμπεριφέρθηκε σχεδόν άριστα σε όλα τα πειράματα. Όσον αφορά στις αναλογίες, τα αποτελέσματα έδειξαν ότι το πείραμα με αναλογία μείγματος σκληρυντή:κόλλας 1:5 με την ποσότητα της κόλλας που απαιτεί το πρότυπο, αλλά και το πείραμα με αναλογία μείγματος 1:1 και εφαρμογή αυτή τη φορά τετραπλάσιας ποσότητας κόλλας, ήταν αυτά που ανταποκρίθηκαν στο τεστ αποκόλλησης, ενώ κανένα από τα πειράματα με αναλογία 1:4 δεν πέτυχε, κάτι που χρήζει προσοχή καθώς είναι η αναλογία που συνιστά το πρότυπο στη βιομηχανία παραγωγής επικολλητής ξυλείας.
description: The recent market demands, which aimed at sustainable construction, have led to the discovery of new, environmentally friendly, resins to be used in the production of wooden structures. Glued Laminated Timber is one such product, which is widely used in construction. However, the detachment in the adhesive lines that compose, it is a key factor that must be taken into account in the production and evaluation of glued laminated timber. The purpose of the study was to evaluate the detachment resistance, of three-layer glued laminated timber, from spruce wood (Abies ssp.) by applying 5 different, to their components, resins based on Melamine - Urea Formaldehyde (MUF). Experiments based on the European standard EN 391: 2002 with method B. Two more parameters of the experiment were the different ratios of mixtures hardener: resin used, but also the different amount of glue applied in two of the four experiments performed in total. In the application of the right amount of glue, according to the international standard ISO 12578: 2008, two experiments were performed with a ratio of hardener mixture: glue 1: 4 and 1: 5 respectively. When four times the amount of glue was applied, as defined by the standard, two more experiments were performed this time with ratios of 1: 4 and 1: 1. The results of the experiments showed that adhesives 1 and 5 are unsuitable for use, adhesives 2 and 4 need further processing as both achieved 50% in the four experiments, while only adhesive 3 behaved almost perfectly in all experiments. In terms of proportions, the results showed that the experiment with a ratio of hardener: glue 1: 5 with the amount of glue required by the standard, but also the experiment with a ratio of 1: 1 mixture and application this time four times the amount of glue, was those that met the peeling test, while none of the experiments with a ratio of 1: 4 succeeded, something that needs attention as it is the ratio that recommended by the standard in the industry of glued laminated timber.